Document ID: 32005R1151

ΚΑΝΟΝΙΣΜΌΣ (ΕΚ) αριθ. 1151/2005 ΤΟΥ ΣΥΜΒΟΥΛΊΟΥ
της 15ης Ιουλίου 2005
για τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Στις 20 Δεκεμβρίου 1996 το Συμβούλιο εξέδωσε τον κανονισμό (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα (1). Η κοινοτική ζήτηση για τα εν λόγω προϊόντα θα πρέπει να καλυφθεί υπό τους ευνοϊκότερους όρους. Για τον σκοπό αυτό, θα πρέπει να ανοίξουν νέες κοινοτικές δασμολογικές ποσοστώσεις με μειωμένο ή μηδενικό συντελεστή δασμών για τις αναγκαίες ποσότητες, χωρίς να διαταραχθούν οι αγορές των εν λόγω προϊόντων.
(2)
Ο όγκος ορισμένων αυτόνομων κοινοτικών δασμολογικών ποσοστώσεων δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσοστώσεων. Κατά συνέπεια, ο όγκος αυτών των ποσοστώσεων θα πρέπει να αυξηθεί.
(3)
Συνεπώς, ο κανονισμός (ΕΚ) αριθ. 2505/96 θα πρέπει να τροποποιηθεί αναλόγως.
(4)
Λόγω της οικονομικής σημασίας του παρόντος κανονισμού, είναι αναγκαίο να γίνει προσφυγή στους λόγους έκτακτης ανάγκης του σημείου Ι.3 του πρωτοκόλλου που προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση της Ευρωπαϊκής Κοινότητας σχετικά με τον ρόλο των εθνικών κοινοβουλίων στην Ευρωπαϊκή Ένωση.
(5)
Δεδομένου ότι ο παρών κανονισμός πρόκειται να έχει εφαρμογή από την 1η Ιουλίου 2005, θα πρέπει να αρχίσει να ισχύει αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 2505/96 προστίθενται οι ποσοστώσεις που απαριθμούνται στο παράρτημα, με ισχύ από την 1η Ιουλίου 2005.
Άρθρο 2
Για την περίοδο ποσοστώσεων από 1ης Ιανουαρίου έως 31 Δεκεμβρίου 2005, στο παράρτημα Ι του κανονισμού (ΕΚ) αριθ. 2505/96, ο όγκος της δασμολογικής ποσόστωσης 09.2626 καθορίζεται σε 1 600 000 μονάδες.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουλίου 2005.

Labels: 3
1